കേരളത്തിലെ മാവേലി ഹോട്ടലുകള് പൂട്ടിച്ചത് യുഡിഎഫെന്ന് സിപിഐഎം ഓര്മ്മപ്പെടുത്തല് Begin typing your search... X തിരുവനന്തപുരം: കേരളത്തില് 1015 രൂപ നിരക്കില് ഊണ് ലഭ്യമാക്കിയിരുന്ന മാവേലി ഹോട്ടലുകള് പൂട്ടിച്ചത് യുഡിഎഫാണെന്ന് സിപിഐഎം. ജനകീയ ഹോട്ടലുമായി ബന്ധപ്പെട്ട് വിവാദങ്ങള് കടുക്കുന്നതിനിടെയാണ് പുതിയ ആരോപണവുമായി സിപിഐഎം രംഗത്തുവന്നിരിക്കുന്നത്. 2009ല് കേരളത്തില് അധികാരത്തിലുണ്ടായിരുന്ന എല് ഡി എഫ് സര്ക്കാര് സംസ്ഥാനത്തിന്റെ വിവിധ ഭാഗങ്ങളില് പത്തുരൂപ മുതല് പതിനഞ്ചു രൂപ വരെയുള്ള നിരക്കില് ഊണ് നല്കുന്നതിനായി മാവേലി എന്ന പേരില് 33 ഹോട്ടലുകള് തുടങ്ങിയിരുന്നു. എന്നാല്, 2011ല് അധികാരത്തില് എത്തിയ യുഡിഎഫ് സര്ക്കാര് ഈ ഹോട്ടലുകള് പൂട്ടുകയാണ് ചെയ്തതെന്ന് സിപിഐഎം ചൂണ്ടിക്കാണിക്കുന്നു. അധികാരമേറ്റ് രണ്ടു മാസത്തിനുള്ളില് തന്നെ യുഡിഎഫ് സര്ക്കാര് മാവേലി ഹോട്ടലുകള് പൂട്ടി. എല്ഡിഎഫ് സര്ക്കാരിന്റെ കാലത്ത് മാവേലി ഹോട്ടലുകള്ക്ക് സബ്സിഡി നിരക്കില് ഭക്ഷ്യ ധാന്യങ്ങളും മറ്റും നല്കുന്നതിന് ഫണ്ട് നീക്കിവച്ചിരുന്നു. ഈ ഫണ്ട് നിര്ത്തിവച്ചാണ് അന്നത്തെ യുഡിഎഫ് സര്ക്കാര് മാവേലി ഹോട്ടലുകള് പൂട്ടിച്ചതെന്നും സിപിഐഎം ചൂണ്ടിക്കാണിച്ചു. ജനകീയ ഹോട്ടലിനെതിരെ പുറത്തുവന്ന ഒരു മാധ്യമ വാര്ത്തയാണ് പുതിയ വാദപ്രതിവാദങ്ങള്ക്ക് കാരണമായിരിക്കുന്നത്. ജനകീയ ഹോട്ടലുകളില് ലഭിക്കുന്ന 20രൂപ ഊണിനൊപ്പം കറികളില്ലെന്നായിരുന്നു വാര്ത്ത. എന്നാല് പ്രസ്തുത റിപ്പോര്ട്ട് നിശ്ചിപ്ത താല്പ്പര്യക്കാരുടെ പ്രചരണമാണെന്നും സിപിഐഎം വിശദീകരിക്കുന്നു. സര്ക്കാരും ഇക്കാര്യത്തില് നിലപാട് വ്യക്തമാക്കിയിട്ടുണ്ട്. അതേസമയം വിവാദം ശക്തമായത് ജനകീയ ഹോട്ടലുകളിലെ തിരക്ക് വര്ദ്ധിപ്പിച്ചുവെന്നാണ് റിപ്പോര്ട്ടുകള്. TAGS: Popular X TAGS: